O promoție Vodafone a reușit să pună în dificultate abonații cu convorbiri "nelimitate" de la Telekom. Un client al grupului german reclamă faptul că i-au fost suspendate serviciile în mod abuziv.



Într-o înregistrare audio care circulă pe Internet, se poate asculta convorbirea dintre client și opreatorul call- center Telekom. Acesta îi explică bărbatului că a vorbit “mai mult de 24 de ore într-o zi”.





Scandalul privind clientul Telekom și cum poți vorbi mai mult de 24 de ore într-o zi

Răspunsul pare halucinant, dar este cât se poate de logic.Scandalul a început din cauza unei campanii prepay Vodafone , intitulată ”Când te sună prietenii, primești NET și telefon!”, scrie PlayTech. Astfel, pentru fiecare minut primit pe un număr de cartelă Vodafone din altă rețea, utilizatorii primesc 10MB și 10 puncte de credit cu care își pot achiziționa un smartphone. Apelurile primite de la alt număr Vodafone sunt recompensate doar cu un MB de net și un punct de credit pentru fiecare minut. Mai mult, utilizatorii din alte rețele se pot înscrie în campanie și pot primi, la fel ca mai sus, 10MB și 10 puncte de credit pentru fiecare minut de convorbire cu un utilizator Vodafone Astfel, mulți români au accesat promoția Vodafone , punând în dificultate ceilalți operatori, lăsând telefoanele în apeluri peste noapte și apelând simultan mai multe numere din rețeaua concurentă.„În urma înregistrării în ultima perioadă a unui trafic nefiresc de voce mobilă, Telekom Romania a implementat o serie de măsuri pentru a asigura accesul la servicii de telefonie mobilă pentru toți clienții săi, la parametri optimi. Printre măsurile implementate se numără identificarea și restricționarea unui număr de cartele preplătite si abonamente de pe care s-a efectuat zilnic un trafic de voce mobilă extrem de ridicat, în special prin folosirea funcțiilor de apel în așteptare și conferință, care a indicat o utilizare artificială a serviciilor de telefonie mobilă”, au declarat reprezentanții grupului de companii Telekom Romania pentru PlayTech Cei care s-au trezit cu abonamentele suspendate și cu cartele blocate au înregistrat un trafic de voce de până la 80 de ori mai mari decât media normală, spun reprezentanții Telekom.”Prin trafic nefiresc ințelegem un trafic semnificativ mai mare, de până la 80 de ori mai ridicat în unele cazuri, decât traficul mediu efectuat de clienții care beneficiază de oferte similare. Astfel, în anumite situații, traficul a depășit 24 de ore de convobiri efectuate într-un interval de 24 de ore, acest lucru fiind posibil prin utilizarea unor servicii care permit realizarea de apeluri simultane, prin intermediul funcțiilor de apel în așteptare și conferință”, au mai declarat oficialii grupului german. .